Kristian K. Hagemann Brandt

Kristian Kornelius Hagemann Brandt (født 1831 i Eidsberg, død 1905 i Kristiania) var en norsk offiser og politiker. 

Brandt var fra 1890 major i Ingeniørvåpenet, og var også veiinspektør i Akershus i 1872–1873. Han var medlem i Den Polytekniske Foræning. I 1866 tok han sammen med Johan Theodor Landmark til orde for å anlegge en jernbanelinje mellom Christiania og Fredrikshald, og en sidelinje gjennom Indre Østfold.  Dette var en sak han kjempet ivrig for fram til vedtak om anlegg av Smaalensbanen gikk gjennom i Stortinget i 1873. Han er derfor også kjent som «Smaalensbanens Fader».

Brandt var innvalgt på Stortinget fra kjøpstedene Moss og Drøbak fra 1865 til 1870.

Brandt var bror av professor Fredrik Peder Brandt, og far til professor Kristian Brandt og generalmajor Fredrik Oscar Brandt.

 Referanser 

 Eksterne lenker 


Kategori:Stortingsrepresentanter for Moss og Drøbak
Kategori:Stortingsrepresentanter 1868–1870
Kategori:Stortingsrepresentanter 1865–1867
Kategori:Norske majorer
Kategori:Norske veiingeniører
Kategori:Personer fra Eidsberg kommune